Annonce

AARHUS: Jo større, man drømmer, jo længere kommer man. Derfor er der udsigt til, at de kommer meget langt i Skovbakken Svømning. Man kan nemlig ikke beskylde dem for ikke at drømme stort. Skovbakken Svømnings bestyrelsesformand, arkitekt Kim Thorsell, har gennem længere tid tegnet på et 12.600 kvadratmeter stort "idrætskulturbad", som skal ligge mellem Vejlby-Riskov Hallen og atletik- og fodboldbanen bag halkomplekset.

Idrætskulturbadet skal ligge mellem Vejlby-Risskov Hallen og stadion. Der er fodgængertunnel til parkeringspladserne til venstre på tegningen.

Navnet betyder, at hallen skal appellere bredt til alle de forskellige idrætsfolk - de idrætskulturer - der trives i Vejlby-Risskov Idrætscenter. For ligegyldigt om man dyrker fodbold, håndbold eller svømning, vil man kunne få glæde af fitness-lokalet, fysioterapi-centret samt de mødelokaler, cafeteriaet og lounge-lokalerne med udsigt til fodboldbanen, der bliver en del af halkomplekset. Dertil kommer et familievenligt vandland i tre etager med det, der kan blive Danmarks næstlængste vandrutsjebane på 105 meter.

- Det kan ikke passe, at vi, der bor i Aarhus Nord, skal køre til Odder eller Randers, hvis vi vil i vandland, siger Kim Thorsell, arkitekt og formand for Skovbakken Svømning. Modellen, han sidder ved, forestiller visionen om en svømmehal med vandland ved Vejlby-Risskov Idrætscenter. Foto: Henrik Havbæk Madsen

Familiebad Idrætskulturbadet ved Vejlby-Risskov Idrætscenter er planlagt til også at rumme et familiebad. Det ligner det, andre kalder et vandland, for på tre niveauer udstyres det med forskellige vandbassiner, wellness, sauna og en vandrutschebane på 105 meter. Modsat indgangen er det planen at placere et cafeteria.

Annonce

Tre etager